open-index/open-wikipedia-markdown huggingface dataset:
דורדון (נהר)

נהר **דורדון** (בצרפתית: **Dordogne**, באוקסיטנית: **Dordonha**) הוא נהר בדרום צרפת שמתחיל בפואי דה סנסי (Puy de Sancy) שהוא ההר הגבוה במאסיף סנטרל ובמורדו הוא מתלכד עם הנהר גארון, והם יוצרים יחד את שפך הנהר ז'ירונד. הז'ירונד זורם לאוקיינוס האטלנטי.

אגן ניקוזו של הנהר הוכרז ב-2012 על ידי אונסק"ו כשמורה ביוספרית.

## אטימולוגיה
שלא כפי שניתן לחשוב, השם אינו שם חדש שנוצר מהלחם של Dore (זהב) ו-Dogne. אלא מדובר על שם ותיק שהגיע מקלטית שבה הקידומת Dur או Dour (מים) ייצגה שמות של נהרות כמו נהר דורו. השם הראשון שניתן לנהר שעליו ידוע הוא Durānius ולאחר מכן נקרא בשמות נוספים כמו Dorononia fluvius, Dornonia במאה השביעית ולבסוף Dordonia במאה ה-11.

## גאוגרפיה
הנהר דורדון יוצא מהר הגעש הרדום פואי דה סנסי שהוא ההר הגבוה במרכז צרפת. הנהר נוצר באיחוד של שני פלגי הרים, ה**דור**, שמתחיל בראש ההר בגובה של 1,885 מטר, וה**דון** שמתאחד איתו בגובה 1,366 מטר.

הוא זורם כ-500 ק"מ עד העיירה אמבז שבמחוז ז'ירונד, שם הוא מתאחד עם הגארון שיחד יוצרים את שפך הנהר ז'ירונד.

הדורדון עצמו עובר דרך שישה מחוזות ואגן הניקוז שלו עובד דרך חמישה מחוזות נוספים.

## קישורים חיצוניים

* 

## הערות שוליים

קטגוריה:צרפת: נהרות
קטגוריה:צרפת: שמורות ביוספריות
קטגוריה:נהרות הנשפכים לאוקיינוס האטלנטי
קטגוריה:אוברן-רון-אלפ: נהרות
רצועת אורינוקו

**רצועת אורינוקו** (בעבר נודעה כ'רצועת הזפת'; בספרדית: **Faja Petrolífera del Orinoco**, מילולית 'רצועת הנפט של אורינוקו') נמצאת בוונצואלה, מצפון לנהר האורינוקו, מדרומן של המדינות גואריקו, אנסואטגי, מונגס, ודלטה אמקורו, ומשתרעת על שטח של 55,314 קמ"ר.

אורכה 600 ק"מ, רוחבה נע בין 50 ל-100 ק"מ, והיא נחשבת למאגר הגדול בעולם של נפט כבד מאוד או נפט אקסטרה-כבד (< API של °10). מעבר להיותו בעל צפיפות גבוהה (בין 934 ל-1,050 ק"ג למטר מעוקב), הנפט של אורינוקו הוא גם עתיר גופרית (35,000 מיליגרם לליטר בממוצע) ובעל תכולה גבוהה של ונדיום וניקל, אך דווקא בעל צמיגות נמוכה (מה שמבדיל אותו מנפט כבד אחר). המכון הגאולוגי של ארצות הברית (USGS) העריך בשנת 2009 שהרצועה אוצרת 513 מיליארדי חביות נפט כבד בנות הפקה מבחינה טכנית (באמצעות הטכנולוגיה הקיימת). ונצואלה עקפה בשנים האחרונות את ערב הסעודית כמדינה בעלת עתודות הנפט המוכחות הגדולה בעולם בזכות העתודות של רצועת האורינוקו. בשנת 2012 העריכה חברת BP הבריטית את העתודות המוכחות ברצועה (נכון לסוף 2011) ב-220 מיליארדי חביות מתוך סך הכל העתודות של ונצואלה הנאמדות ב-296.5 מיליארד חביות.

## ראו גם
* אורימולסיה
* רשימת מדינות על-פי עתודות הנפט המוכחות

## קישורים חיצוניים
* 
* 

* "Heavy Oil Resources of the Orinoco Oil Belt, Venezuela", Geology.com
* Manik Talwani, The Orinoco Heavy Oil Belt in Venezuela, The James A. Baker III Institute for Public Policy of Rice University, September 2002
* "Heavy Oil in Venezuela: Challenges & Perspectives", La Jolla XIX Latin American Energy Conference, IPD Latin America, 1 May 2010
* Sarah Wykes, "Abstract: Venezuela – The Orinoco Belt", The Heinrich Böll Foundation, 10 October 2012
* SUN Xiaofei and others, "A Case Study on Foamy Oil Characteristics of the Orinoco Belt, Venezuela", *Advances in Petroleum Exploration and Development*, Vol. 5, No. 1 (2013), pp. 37-41


קטגוריה:שדות נפט
קטגוריה:ונצואלה: כלכלה
קטגוריה:ונצואלה: גאוגרפיה
דב שטרנגלז

שמאל|ממוזער|250px|המציבה על קברו של שטרנגלז בבית העלמין הישן שברחוב טרומפלדור בתל אביב
**דב שטרנגלז** (כינוי מחתרתי: "**סמל אבנר**") (8 במאי 1926 - 28 בדצמבר 1945) היה לוחם ומפקד באצ"ל אשר נהרג לפני קום המדינה בפשיטת האצ"ל על מחנה הצבא הבריטי במגרשי התערוכה שבצפון תל אביב.

## ביוגרפיה
נולד ב-8 במאי 1926 בצפת להורים שומרי מצוות. בגיל שלוש החל לומד בחדר שבעיר מגוריו ואחר כן המשיך לימודיו בבית הספר היסודי המקומי. בגיל צעיר הצטרף לשורת תנועת הנוער בית"ר ובה התבלט בפעילותו. לימים עבר לגור בנתניה ועסק במשך היום לפרנסתו בליטוש יהלומים.

## שירותו במחתרת

במסגרת פעילותו בתנועת הנוער בית"ר עבר דב שטרנגלז קורס מפקדים ומיד לאחר סיומו התגייס לסניף המקומי של מחתרת אצ"ל, שגם בה נמנה עד מהרה עם הפעילים. לאור הצטיינותו נשלח ל"קורס סגנים" ועם סיומו צורף לסגל מפקדי הסניף המקומי של האצ"ל. כמפקד מילא תפקידים שונים ומגוונים: מדריך נשק, אחראי למחסנים, חבר בוועדות קבלה למועמדים חדשים וכיוצא בזה כאשר בשלב מאוחר יותר עלה לדרגת ראש קבוצה ונתמנה כמפקד החת"ם (חיל התעמולה) באזור. עקב תפקידיו נמנע ממנו להשתתף בפעולות קרב אך לאחר שהפעיל לחצים על מפקדיו אושר שיתופו אף בפעולות קרב. כך, השתתף דב שטרנגלז בהתקפה על מחנה המשטרה בכפר ויתקין ואחר כך בהתקפה על מחנה הצבא הבריטי במגרשי התערוכה.

## המתקפה על מחנה הצבא במגרשי התערוכה בתל אביב

ביום 28 בדצמבר 1945 יצאו לוחמי האצ"ל לפשיטה על מחנה הצבא הבריטי במגרשי התערוכה (אשר היו באותה עת שטח שבין צפון רחוב דיזנגוף לנמל תל אביב) וזאת מתוך מטרה להשתלט על כמויות של מקלעי M1 תומפסון (טומיגן) אשר היו מאוחסנים במקום. דב שטרנגלז פיקד על חוליית פורצים בפעולה. במהלך הפעולה התפתח קרב יריות ובמהלכו נפגע שטרנגלז אנושות (כפי הנראה מיריה אשר פגעה בחזהו ומרימון הלם אותו אחז והתפוצץ בסמוך לו עקב פציעתו מהירי). דב שטרנגלז הובהל לבית החולים על ידי סירה אשר עגנה בסמוך אך נפטר כתוצאה מפצעיו הקשים. מותו נקבע בבית החולים הדסה (תל אביב).

## קבורה
במוצאי שבת בלילה - יומיים אחר שנהרג בהתקפה, ובטרם תגיע לאוזני המשטרה הבריטית הידיעה על דבר נפילתו, הוציאו לוחמי האצ"ל את גווייתו מבית-החולים והוא הובא למנוחות, כאשר "אף הוריו אינם נוכחים", בבית הקברות טרומפלדור שבתל אביב.

## הערות שוליים

קטגוריה:אנשי היישוב ילידי הארץ
קטגוריה:בוגרי בית"ר
קטגוריה:חללי האצ"ל
קטגוריה:אנשי היישוב שנהרגו על ידי אנשי המנדט הבריטי
קטגוריה:לוחמי האצ"ל
קטגוריה:אישים הקבורים בבית הקברות טרומפלדור
קטגוריה:ארץ-ישראלים שנולדו ב-1926
קטגוריה:ארץ-ישראלים שנפטרו ב-1945
ג'ו ג'ו וייט

**ג'וזף הנרי "ג'ו ג'ו" וייט** (באנגלית: **Joseph Henry "Jo Jo" White**;  16 בנובמבר 1946 – 16 בינואר 2018) היה כדורסלן אמריקאי ששיחק בעמדת הרכז. בספטמבר 2015 הוצג כחבר היכל התהילה של הכדורסל כשחקן.

## ביוגרפיה והקריירה
ג'ו ג'ו וייט נולד בסנט לואיס, מיזורי. הוא שיחק כדורסל מכללות באוניברסיטת קנזס, והוא נכנס עם מכללתו לטורניר אליפות המכללות בכדורסל של ה-NCAA שם הוא הפסיד לאחר שתי הארכות לטקסס המערבית, שכיום ידועה כאוניברסיטת טקסס באל פאסו.

לאחר הקולג', שיחק וייט באולימפיאדת מקסיקו בשנת 1968 עם נבחרת ארצות הברית בכדורסל, שלא הפסידה במשחק אחד וניצחה את נבחרת יוגוסלביה 65-50 במשחק הגמר.

לאחר האולימפיאדה, נבחר וייט בדראפט ה-NBA בבחירה התשיעית על ידי בוסטון סלטיקס, שבדיוק זכו באליפות ה-11 שלהם ב-13 שנים. בשנה שבה הגיע וייט לבוסטון, הסנטר והשחקן-מאמן של הסלטיקס, ביל ראסל, הכריז על פרישתו. בעונתו הראשונה, הסלטיקס בנו מחדש את הקבוצה שלהם, כשבחרו בדראפט את דייב קאונס וקיבלו ב את פול סילאס. ביחד עם שני אלה ועם הפורוורד הוותיק ג'ון האבליצ'ק, הפך וייט לעמוד התווך בשתי אליפויות בוסטון בשנות השבעים (בעונת 1973-74 ובעונת 1975-76).

וייט הפך לאחד מהשחקנים היציבים ביותר של הכדורסל המקצועי לאחר ששיחק את כל 82 המשחקים במשך 5 עונות רצופות. יכולותיו כללו הגנה נהדרת, מהירות, זריקה ויכולת מנהיגות.

בשנת 1970 סיימו הסלטיקס עם המאזן השלילי הראשון מאז 1951. כשווייט מוביל את ההתקפה מעמדת הרכז, הקבוצה חזרה למאזן חיובי בשנת 1971. הוא שיחק במשחק האולסטאר במשך שבע שנים רצופות, משנת 1971 ועד 1977, כשהוא גם מסיים כאחד מעשרת המובילים בליגה באסיסטים משנת 1973 עד שנת 1977. ב-1974 וב-1976, הוביל וייט את הסלטיקס לאליפות והוא קיבל את תואר ה-MVP של סדרת הגמר ב-NBA בגמר 1976.

אחד משיאי הקריירה של וייט הוא משחק עם ההארכה המשולשת נגד פיניקס סאנס במשחק 5 בסדרת הגמר של 1976. וייט הוביל את הקלעים במשחק עם 33 נקודות, והיו לו גם 9 אסיסטים בניצחון בתוצאה 128-126. הוא שיחק במשחק 60 דקות, כשמשחק רגיל נמשך רק 48 דקות, והיחיד ששיחק יותר זמן ממנו הוא גארפילד הרד מהסאנס ששיחק 61 דקות מתוך 63 דקות המשחק. משחק זה נחשב בעיני רבים למשחק הטוב ביותר ששוחק אי פעם.

וייט הועבר לגולדן סטייט ווריורס ב-1979, והוא פרש ב-1981 כשהוא שיחק עם ה-קנזס סיטי קינגס. שנה לאחר מכן גופייתו עם מספר 10 נתלתה על תקרת הבוסטון גארדן, אולמם של הסלטיקס.

וייט המשיך להיות מעורב בכדורסל, ארגן פרויקטים עם בוסטון סלטיקס, והמשיך לבוא לרוב משחקי הבית שלהם.

ב-16 בינואר 2018 נפטר ממחלת הסרטן, בגיל 71.

## קישורים חיצוניים

* 

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:ערכים שבהם תבנית בריטניקה אינה מתאימה
קטגוריה:כדורסלני בוסטון סלטיקס
קטגוריה:כדורסלני גולדן סטייט ווריורס
קטגוריה:כדורסלני סקרמנטו קינגס
קטגוריה:כדורסלני אוניברסיטת קנזס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:היכל התהילה של הכדורסל: כדורסלנים
קטגוריה:זוכי פרס ה-MVP של סדרת הגמר ב-NBA
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:בחירות דראפט של בוסטון סלטיקס
קטגוריה:אלופים אולימפיים אמריקאים: כדורסל
קטגוריה:כדורסלנים באולימפיאדת מקסיקו סיטי (1968)
קטגוריה:כדורסלנים ב-NBA שגופייתם הופרשה
קטגוריה:סנט לואיס: כדורסלנים
קטגוריה:אמריקאים שנולדו ב-1946
קטגוריה:אמריקאים שנפטרו ב-2018
ישראל שינדלר

**ישראל שינדלר** (1940 – 16 באוקטובר 1973) היה לוחם בצה"ל שעל לחימתו במלחמת ששת הימים עוטר בעיטור העוז.
## ביוגרפיה
שינדלר נולד בהונגריה בעיצומה של מלחמת העולם השנייה. משפחתו גורשה למחנה טרזיינשטט בצ'כיה ושרדה את השואה. בשנת 1948 הגיעו שינדלר ואחיו לארץ ישראל במסגרת עליית הנוער. משפחתו התגוררה במושב ניר גלים שאוכלס בעיקר על ידי ניצולי שואה מהונגריה. הוא למד בישיבה הקטנה של פוניבז' ומשם המשיך את לימודיו בישיבה הגבוהה של ישיבת חכמי לובלין בבני ברק. עם הגיע זמן גיוסו התגייס במסגרת גרעין נח"ל של קיבוץ שעלבים.

בשנת 1958 התגייס ושירת בחטיבת הצנחנים. שימש לוחם וכמפקד כיתה. כשנה וחצי לאחר גיוסו נפצע קשה מרסיס פגז, ושכב כשנה בבית החולים. עם שחרורו מבית החולים נאבק כדי להעלות את הפרופיל הרפואי שלו. מאבקו הצליח והוא שירת במילואים במסגרת פלוגת הסיור של אחת מחטיבות המילואים של הצנחנים.

לאחר שחרורו חזר לעבודת המשק. בשנת 1965 נישא לכוכבה, עמה התגורר במושב בית גמליאל ושם נולדו לו ארבעת ילדיו.

## מלחמת ששת הימים
במלחמת ששת הימים גויס שינדלר במסגרת סיירת 75 של חטיבת הצנחנים 80 והשתתף בקרב על ירושלים. בקרב על גשר גת שמנים בשישי ביוני, עסק שינדלר בפינוי פצועים תחת אש. הוא פינה פצוע אחד ושב לפנות פצוע נוסף, בגדיו של פצוע זה בערו ושינדלר ניסה לכבות את האש בידיו החשופות. תוך כדי פינוי נורתה עליהם אש, הפצוע נהרג, ושינדלר קפץ מהגשר מגובה של שבעה מטרים למקום מחסה. כשהוא נקוע ברגלו וידיו חרוכות הגיע בכוחות עצמו לתחנת הפינוי. על מעשהו זה הוענק לו ציון לשבח מטעם הרמטכ"ל, רב-אלוף יצחק רבין. העיטור הומר לימים לעיטור העוז.

## מלחמת יום הכיפורים
במוצאי יום הכיפורים גויס שינדלר ליחידתו. בליל כ' בתשרי תשל"ד (15 - 16 באוקטובר), במסגרת מבצע אבירי לב - הצליחה לעברה המערבי של תעלת סואץ, הוטל על כוח של גדוד הסיור לפרוץ את צומת "טרטור-לכסיקון". במעבר הצומת נתקל הכוח באש כבדה. הזחל"ם שבו היה שינדלר מש"ק סיור נפגע והוא נהרג.

שינדלר נקבר בבית הקברות הצבאי בהר הזיתים.

## קישורים חיצוניים
* 
* 
* 
* [אתר יד לנופלים של [חטיבה 14]]
* סיפור הקרב על הגשר באתר עיר דוד

קטגוריה:ישראלים ילידי הונגריה
קטגוריה:אסירים בגטו טרזיינשטט
קטגוריה:ילדים בשואה: הונגריה
קטגוריה:ניצולי השואה: הונגריה
קטגוריה:עולים לאחר קום המדינה: 1948–1950
קטגוריה:עולים בעליית הנוער
קטגוריה:ניר גלים: אישים
קטגוריה:בוגרי ישיבת חכמי לובלין-בני ברק
קטגוריה:חברי גרעיני נח"ל
קטגוריה:חיילי חטיבת הצנחנים
קטגוריה:מעוטרי עיטור העוז במלחמת ששת הימים
קטגוריה:חללי צה"ל במלחמת יום הכיפורים
קטגוריה:חיילי חיל הרגלים במלחמת ששת הימים
קטגוריה:חיילי חיל הרגלים במלחמת יום הכיפורים
קטגוריה:אישים הקבורים בבית הקברות הצבאי בהר הזיתים
קטגוריה:ילדים בשואה: צ'כוסלובקיה
קטגוריה:בית גמליאל: אישים
קטגוריה:יהודים הקבורים בהר הזיתים: חלקת הפרושים
קטגוריה:ישראלים שנולדו ב-1940
קטגוריה:ישראלים שנפטרו ב-1973
רובה מים

ממוזער|ילדות משחקות בקרבות מים
ממוזער|150px|ילדים משתעשעים עם רובה מים

**רובה מים** או **אקדח מים** (באנגלית: **Super Soaker** או **Water Gun**) הוא צעצוע המתיז מים, בדומה לירי ברובה. רובי המים מעוצבים לרוב, בדומה לכלי ירי אישיים, אך בגדלים מגוונים יותר. הם ברוב המקרים, עשויים מפלסטיק.

ישנם 4 סוגים עיקריים של רובי מים:
* מבוסס על לחץ אלסטי (Elastic)
* מבוסס על לחץ אוויר (Air). אלו הרובים היותר נפוצים כיום בחנויות
* מובסס בוכנה (Piston). רובים ללא תא לחץ. בעת ביצוע הפמפום / לחיצה המים נורים החוצה
* מבוסס מונע חשמלי (Motorized). רובים הדורשים שימוש בסוללות. ללא תא לחץ. וניתן להפעילם ביד אחת.

בצעצוע זה מקובל מאוד לשחק בבריכה. כמו כן, המשחק בו נפוץ בחג השבועות (חג המים).

## קישורים חיצוניים

קטגוריה:צעצועי מים
טוד גרף

**טוד גרף** (באנגלית: Todd Graff; נולד ב-22 באוקטובר 1959) הוא שחקן, תסריטאי ובמאי אמריקאי.

גרף נולד בניו יורק, בנם של ג'ודית קלריס, מורה לפסנתר ומנהלת מקהלה, וג'רום לורנס. אחותו היא השחקנית איילין גרף   ובת דודו היא השחקנית רנדי גרף .

## קריירה

הוא שר בסגל המקורי של רחוב סומסום (1970) ורחוב סומסום 2 (1971). בשנת 1975 הצטרף לצוות השחקנים של סדרת הטלוויזיה לילדים של חברת חשמל PBS. גרף משחק את התפקיד של ג'סי, חבר הקרקס הקצר, הוא השתתף בתוכנית עד סוף שידוריה ב-1977 (החליף את סטיבן גוסטפסון).

היה מועמד לפרס טוני על גילום דמותו של דני בייבי ברודוויי בשנת 1984. 

בשנת 1992 כתב את התסריט לסרט "אנשים משומשים" בכיכובם של שירלי מקליין והשחקן האיטלקי מרצ'לו מסטרויאני.  

בשנת 2006 הוא ביים את הבמה המוזיקלית של ג'ייסון רוברט בראון ודן אליש, בפורום פיד מארק. 

בשנת 2009 הוא ביים וכתב את הסרט "נוער שוליים" (*Bandslam*), בכיכובן של אליסון מישלקה וונסה הדג'נס. בשנת 2012, הוא כתב וביים את סרט "הצליל העליז" בכיכובן של קווין לטיפה ודולי פרטון.

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:במאי טלוויזיה אמריקאים
קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:אמריקאים שנולדו ב-1959
Smoke on the Water

"**Smoke on the Water**" (מאנגלית: "**עשן מעל המים**") הוא שיר בסגנון רוק כבד מאת להקת הרוק הבריטית דיפ פרפל. השיר יצא לאור במאי 1972 ונכלל באלבום Machine Head. נודע בעיקר בזכות ריף הגיטרה המפורסם שלו ונחשב לשיר המזוהה ביותר עם הלהקה ולאחד משירי הרוק הפופולריים בכל הזמנים.

## תוכן השיר
השיר מתאר את חוויותיהם של חברי הלהקה בעת שהגיעו למונטרה שבשווייץ, בדצמבר 1971 על מנת להקליט את אלבומם "Machine Head", כשבכוונתם להשתמש ב"אולפן הנייד" של להקת הרולינג סטונז באולם הקזינו שבעיר. עוד בטרם החלה הלהקה בהקלטות, הופיע באולם פרנק זאפה ולהקתו "The Mothers of Invention" ובעת ההופעה (שבה נכחו חברי הלהקה) ירה אלמוני באקדח נורים לעבר התקרה ובכך גרם לשרפת הבניין עד היסוד יחד עם כל הציוד של להקתו של זאפה. שם השיר "Smoke on the water" מתייחס לעשן שריחף מעל אגם ז'נבה שעל גדותיו בנויה העיר, כשחברי הלהקה צפו במחזה המרהיב מחלון חדרם שבמלון.

## הקלטת השיר
הלהקה נותרה ללא אולפן הקלטות כשברשותם ציוד טכני יקר, ונאלצה לחפש אחר מקום אחר שיתאים להקלטה. מספר רעיונות הועלו, ביניהם תיאטרון מקומי, אך זעמם של השכנים על הרעש שיצרה הלהקה, אילץ אותם לעזוב את המקום. לאחר כשבוע של חיפושים, אחד מחברי הלהקה העלה רעיון להקליט את האלבום בלובי של מלון "Grand Hotel" שבעיר. הם שמו לב לצליל המיוחד שנוצר כתוצאה מההקלטה במקום, והחליטו להקליט שם את האלבום כולו.

## דירוגים ומיקומים
השיר זכה לפופולריות עצומה בזכות ריף הגיטרה שלו ונחשב עד היום לאחד מסמלי הרוק הידועים ביותר.
הוא דורג במקום 434 ברשימת 500 השירים הגדולים בכל הזמנים של מגזין רולינג סטון, במגזין "Total Guitar" דורג השיר במקום הרביעי ברשימת "20 הריפים הטובים ביותר" ובשנת 2004 דירג מגזין "Q magazine" את השיר במקום ה-12 ברשימת "100 קטעי הגיטרה של כל הזמנים".

**מיקומים במצעדים**:

## גרסאות כיסוי
לשיר נוצרו גרסאות כיסוי רבות של להקות דוגמת Black Sabbath, איירון מיידן, Acid Drinkers ורבות אחרות.

## כרונולוגיית הרצועות באלבום

## קישורים חיצוניים

* [מילות השיר באתר [שירונט]]
* Smoke On The Water - the story

## הערות שוליים

קטגוריה:שירי דיפ פרפל
קטגוריה:מונטרה
קטגוריה:שירים באנגלית
קטגוריה:שירים המבוססים על אירועים אמיתיים
קטגוריה:שירים על שרפות
קטגוריה:שירים על שווייץ
קטגוריה:בלדות רוק
קטגוריה:סינגלים בהוצאת וורנר רקורדס
קטגוריה:סינגלים בהוצאת EMI רקורדס
קטגוריה:שירי צדקה
הפקולטה למתמטיקה (הטכניון)

**הפקולטה למתמטיקה** של הטכניון בחיפה נוסדה בשנת 1950, והיא עוסקת במחקר מתמטי ובהכשרה של מתמטיקאים. דקאן הפקולטה הוא פרופ' משה ברוך.

## היסטוריה

המחלקה למתמטיקה בטכניון נוסדה בשנת 1950, וכיום מהווה את אחת המחלקות המובילות במתמטיקה בישראל. הפקולטה כוללת מחקר ברמה עולמית בתחומים של מתמטיקה עיונית ומתמטיקה שימושית, כאשר המחקרים נוגעים לנושאים כמו אלגברה, מתמטיקה שימושית, תאוריית קירוב, קומבינטוריקה, אנליזה מרוכבת, משוואות דיפרנציאליות, אנליזה פונקציונלית, גאומטריה וטופולוגיה, אלגברה ליניארית, אנליזה לא ליניארית, תורת המספרים ותורת ההסתברות. ישנם מסלולים משולבים של פיזיקה או מדעי המחשב המוצעים בשילוב עם מתמטיקה בטכניון.

## מכוני ומרכזי מחקר
### המרכז למדעי המתמטיקה
מרכז למדעי המתמטיקה (CMS) נוסד בשנת 2001 על מנת לקדם את המחקר בתחומים המגוונים של מתמטיקה ויישומיה. המרכז משלב הפעילויות הנתמכות על ידי קרן משפחת מלט למחקר במתמטיקה, כמו גם את המכון ללימודים מתקדמים במתמטיקה על שם אלישע נתניהו.

### המכון ללימודים מתקדמים במתמטיקה על שם אלישע נתניהו
המכון ללימודים מתקדמים במתמטיקה על שם אלישע נתניהו הוקם בטכניון בשנת 1988 בשם המכון ללימודים מתקדמים במתמטיקה (IASM). הפעילות הראשונה של המכון, הייתה סמסטר מיוחד על אופטימיזציה ואנליזה לא ליניארית, שהתקיימה בשנת הלימודים 1989/90. מאז, המכון מימן וארגן פעילויות רבות, כולל סדנאות, כנסים וסדרת הרצאות מיוחדות, המכסה מגוון גדול של נושאים בתחומי אלגברה, אנליזה, מתמטיקה שימושית, מתמטיקה דיסקרטית, גאומטריה וטופולוגיה. בשנת 2001 המכון שינה את שמו ל"מכון ללימודים מתקדמים במתמטיקה על שם אלישע נתניהו".

## מסלולי לימוד

* **מסלול מתמטיקה עיונית** - תוכנית תלת שנתית במתמטיקה. תוכנית הלימודים מספקת רקע במתמטיקה עיונית, התוכנית מעניקה תואר ראשון במדעים, או מסלול ארבע שנתי המעניק תואר מוסמך במדעים
* **מסלול מתמטיקה שימושית** - תוכנית תלת שנתית במתמטיקה. תוכנית הלימודים מספקת רקע במתמטיקה שימושית, התוכנית מעניקה תואר ראשון במדעים, או מסלול ארבע שנתי המעניק תואר מוסמך במדעים
* **מסלול משולב מתמטיקה פיזיקה** - תוכנית משותפת עם הפקולטה לפיזיקה, התוכנית אורכת כשלוש שנים. לימוד מעמיק של מקצועות היסוד: מתמטיקה, פיזיקה. התוכנית מעניקה תואר ראשון במדעים
* **מסלול משולב מתמטיקה עם סטטיסטיקה וחקר ביצועים** - תוכנית משותפת עם הפקולטה להנדסת תעשייה וניהול, התוכנית אורכת כשלוש שנים. לימוד של מתמטיקה, סטטיסטיקה וחקר ביצועים. התוכנית מעניקה תואר ראשון במדעים
* **מסלול משולב מתמטיקה מדעי המחשב** - תוכנית משותפת עם הפקולטה למדעי המחשב, התוכנית אורכת שלוש או ארבע שנים. לימוד מעמיק של מקצועות היסוד מתמטיקה, מדעי המחשב. התוכנית התלת שנתית מעניקה תואר ראשון במדעים. התוכנית הארבע שנתית מעניקה תואר מוסמך במדעים.
* **תואר כפול במתמטיקה ומדעי המחשב** - תוכנית משותפת עם הפקולטה למדעי המחשב, התוכנית אורכת שלוש שנים וחצי. לימוד מעמיק של מקצועות היסוד מתמטיקה, מדעי המחשב. התוכנית מעניקה תואר ראשון במדעים ותואר ראשון במדעי המחשב

## קישורים חיצוניים

* אתר המכון ללימודים מתקדמים במתמטיקה על שם אלישע נתניהו
* אתר המרכז למדעי המתמטיקה

קטגוריה:הטכניון: יחידות אקדמיות
מירל רזניק

**מירל רזניק** (נולד ב-27 באפריל 1955) הוא כנר ישראלי ידוע בעולם, בעיקר בתחומי מוזיקה יהודית ונעימות כליזמר.

## קורות חיים
רזניק נולד בעיר ארד שבחבל טרנסילבניה ברומניה במשפחה יהודית. אביו היה מנתח לב. רזניק החל את לימודי הכינור בגיל 5. בשנת 1975 סיים בהצטיינות לימודי כינור באקדמיה למוזיקה בקלוז', השתתף בתחרויות רבות וזכה בפרסים, בהם פרס ראשון בתחרות הלאומית על-שם ג'ורג'ה אנסקו למוזיקאים צעירים בבוקרשט.

בשנת 1976 עלה לישראל עם אחותו, הפסנתרנית מרים רזניק-וולף (1954-2019).

בשנים 1981-1980 שירת בצה"ל כמפקד רביעיות קאמריות.

רזניק עסק בהלחנה ובעיבודים ובנגינה בסגנונות מוזיקליים שונים: מוזיקה צוענית, ים תיכונית, לטינית ובלקנית, פופ, קאנטרי, ג'אז ותזמורת ביג בנד. רזניק היה לנציג אינסטרומנטלי בולט של מוזיקה יהודית וניגוני כליזמר בעולם.

בשנת 1982 ניגן כסולן במחזמר ’כמו ציפורים‘, שתיאר את חיי הצוענים, ושימש כיועץ מוזיקלי להפקה בבימויו של יוסי בנאי ובהפקת התיאטרון העממי של פשנל.

ניגן באלבומם של אריק איינשטיין ומיקי גבריאלוב, ’על גבול האור‘, שיצא בשנת 1987.

בשנים 1984–1992 הופיע כסולן עם "תזמורת הטיילת של תל אביב" במופעי חוצות ובקונצרטים.

בשנים 1985–2000 ערך מסע קונצרטים ברחבי ארצות הברית של מוזיקת כלייזמר יהודית והשתתף בפסטיבל ברלין, פסטיבל הג'אז במונטרה שבשווייץ, פסטיבל ג'אז בהלסינקי ובפסטיבל למוזיקת נוודים בפריז.

ב-2001 הופיע בחמישה קונצרטים בקנדה: בתיאטרון הלאומי של ונקובר, במרכז האמנויות בטורונטו וב-Place des Artes במונטריאול.

בשנים 2010–2012 הופיע במופע "מסביב לעולם עם מירל רזניק", יחד עם הזמרת ניצן אשל.

ב-2013 השיק את סדרת הקונצרטים "כינור הזהב", בה הופיע בסגנונות מוזיקליים שונים: ממוזיקה חסידית, חזנות וקלאסית, ועד מוזיקה מתרבויות שונות בעולם.

לאור השנים, רזניק השתתף בפסטיבלים בישראל. בהם, ג'אז בים האדום, פסטיבל ערד, פסטיבל עין גב, לילות יפו, פסטיבל היידיש השנתי בים המלח, ובפסטיבל הכליזמרים הבינלאומי בצפת, שרזניק היה בין מייסדיו, והשתתף בו כאמן המרכזי לאורך השנים.

רזניק הוציא לאור חמישה אלבומים בו מוקלטים ביצועיו. באחד מהם ניגן עם כנרים ידועים כמו אייזק שטרן ופנחס צוקרמן.

בשנת 2009 החל רזניק לחזור בתשובה והפך לאדם דתי.

מירל רזניק מתלמידיו של אל״מ במיל׳ הרב יוסי הראל.

מירל רזניק מתגורר ברמת גן. הוא אב לשלושה.

## קישורים חיצוניים

* 
* דוד קריבושי ומירל רזניק, "רפסודיה רומנית" של אנסקו, יוטיוב
* מירל רזניק, כינור ומרים רזניק-וולף, פסנתר, יוטיוב

## הערות שוליים

קטגוריה:כנרים ישראלים
קטגוריה:כנרים יהודים רומנים
קטגוריה:עולים בשנות ה-1970
קטגוריה:ישראלים ילידי רומניה
קטגוריה:ישראלים שנולדו ב-1955
כריסטיאן טייו

**כריסטיאן טייו הררה** (בספרדית: **Cristian Tello Herrera**; נולד ב-11 באוגוסט 1991) הוא כדורגלן ספרדי המשחק בעמדת החלוץ או הקיצוני באל-אורובה מליגת העל הסעודית.

## קריירה
נולד בעיר סבאדל הסמוכה לברצלונה. בגיל 8 החל לשחק כדורגל בקבוצת "קאן רול" השכונתית, בעיר הולדתו. לאחר שלוש שנים, עבר לאקדמיית הכדורגל של קבוצת הכדורגל ברצלונה. בשנת 2008 הוא חתם במועדון הכדורגל אספניול ושיחק בקבוצת המילואים שלה הנמצאת בליגה השלישית.

בשנת 2010 טייו חזר לקבוצתו ברצלונה אתלטיק ששיחקה בליגה השנייה בספרד בה שיחק במשך העונה והצטיין בה. את הופעתו הראשונה במדי הקבוצה הבוגרת הוא ערך ב-28 בינואר 2012 במשחק שנערך מול ויאריאל כאשר החליף את אדריאנו בדקה ה-75 של המשחק. שבוע לאחר מכן הבקיע טייו את שערו הראשון במדי הקבוצה הבוגרת במשחק שנערך מול ריאל סוסיאדד.

ב-7 במרץ 2012 ערך טייו את הופעת הבכורה שלו בליגת האלופות במסגרת שלב שמינית הגמר של המפעל מול באייר לברקוזן. טייו כבש שני שערים ועזר לקבוצתו לנצח בתוצאה 1–7.

ב-31 באוגוסט 2013 טייו האריך את חוזהו בברצלונה עד 2018. וסעיף השחרור שלו הועמד על 25 מיליון אירו. ב-16 ביולי 2014 טייו חתם על חוזה השאלה בפורטו ל-2 עונות.

ב-22 בינואר 2016 הושאל לפיורנטינה עד לסוף העונה. לקראת עונת  חודשה השאלתו של טייו לפיורנטינה לעונה נוספת. ב-30 ביוני 2017 חתם טייו בריאל בטיס.

ב-26 באוגוסט 2022 חתם לשלוש שנים בלוס אנג'לס.

ב-25 בינואר 2023 טייו חתם במועדון אל פאתח מליגת העל הסעודית.

### קריירה בינלאומית
טייו שיחק עבור הנבחרת האולימפית של ספרד באולימפיאדת לונדון בה הודחה נבחרתו בשלב הבתים. כמו כן, נכלל בסגל הנבחרת הצעירה של ספרד לאליפות אירופה בכדורגל עד גיל 21 - 2013.

ב-14 באוגוסט 2013 זומן לראשונה למשחק ידידות של נבחרת ספרד נגד נבחרת אקוודור.

## תארים
;ברצלונה 
* אליפות ספרד: 2012/2013
* גביע המלך: 2011/2012
* הסופר קאפ הספרדי: 2013

**ריאל בטיס**
* גביע המלך: 2021/2022

## קישורים חיצוניים

* דף השחקן באתר הרשמי של ברצלונה

קטגוריה:קשרי כדורגל ספרדים
קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:סבדל: כדורגלנים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני פורטו
קטגוריה:כדורגלני פיורנטינה
קטגוריה:כדורגלני ריאל בטיס
קטגוריה:כדורגלני לוס אנג'לס
קטגוריה:כדורגלני אל-פתח
קטגוריה:כדורגלני אל-אורובה (ערב הסעודית)
קטגוריה:כדורגלני נבחרת ספרד
קטגוריה:ספורטאים ספרדים בפורטוגל
קטגוריה:ספורטאים ספרדים באיטליה
קטגוריה:ספורטאים זרים בארצות הברית
קטגוריה:ספורטאים ספרדים בערב הסעודית
קטגוריה:ספרדים שנולדו ב-1991
חירש-אילם

**חרש-אילם** הוא מונח ששימש לתיאור אדם הסובל מחירשות, שעקב לקות זו אינו לומד לדבר בשפה כלשהי - לא שפה מדוברת (אפשר ללמוד אותה בעזרת קלינאי תקשורת, למרות חירשות) ולא שפת סימנים. כיום רבים רואים במונח זה, כשהוא מובא שלא בהקשרו ההיסטורי, ביטוי מזלזל, שאינו תקין פוליטית, שכן לרוב, חרשים אינם סובלים מליקוי במערכת הדיבור.

## בהלכה
בהלכה לחרש, שוטה וקטן יש מעמד נחות. במשנה מוסבר: "חרש שדברו בו חכמים בכל מקום - שאינו לא שומע ולא מדבר". באנציקלופדיה הלכתית רפואית נאמר בעניין זה: 
:לאור החידושים המדעיים-טכנולוגיים ביחס לחרש בדורות האחרונים, ובעיקר לאור השיפור ביכולת השיקומית-חינוכית שלו בבתי ספר לחרשים, התעוררה שאלה עקרונית בדבר יחסה של ההלכה לחרש. יש הסבורים, שמעמדו של החרש בהלכה לא יכול להשתנות מהקביעה העקרונית של חז"ל, שהוא נחשב כחסר דעת וכפטור מכל המצוות, ועל כן לא מועיל השינוי בחינוכו לשנות את מעמדו. ולעומתם יש הסבורים, שחז"ל דיברו בחרש של זמנם, שלא שמע ולא דיבר, ועל כן אמנם היה חסר דעת וחסר חינוך, מה שאין כן בחרש של זמננו, שלמד בבית ספר לחרשים, ומסוגל לדבר ולהתבטא, שאין הוא נחשב לחסר דעת, ודינו כפיקח.

## בספרות ובקולנוע
* היצירה "ילדים חורגים לאלוהים" נסובה כולה סביב לימוד הדיבור בבית ספר לחירשים. העלילה מספרת את סיפור אהבתם של קלינאי תקשורת ושל בוגרת מצטיינת, של בית הספר התיכון לחירשים, שבו הוא מלמד, אשר מעדיפה לעבוד כמנקה בתיכון ובלבד שלא תצטרך ללמוד לדבר.
* אחד הגיבורים בספרו של סטיבן קינג, "העמדה", הוא ניק אנדרוס - צעיר חרש הנודד בין עיירות שונות בארצות הברית, שמותקף בפאתי עיירה קטנה בארקנסו אך זוכה להכנסת אורחים לבבית מצד שריף העיירה.
* בסרט הבריטי "ארבע חתונות ולוויה אחת" דייוויד, אחיו של גיבור הסרט, צ'ארלס, הוא חרש המתקשר בשפת סימנים. באחד מרגעי השיא של הסרט, דייוויד משוחח עם צ'ארלס, העומד להתחתן, ובנוכחות הכלה וכל קהל המוזמנים לחתונה משכנע אותו שלא להתחתן.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לקויות חושיות
קטגוריה:לקויות שמיעה
אנדרטת גבעת בנקר

250px|ממוזער|שמאל|מראה האנדרטה. משמאל נראה פסל הקולונל פרסקוט

**אנדרטת גבעת בנקר** (**Bunker Hill Monument**) ניצבת בעיר בוסטון במדינת מסצ'וסטס שבארצות הברית. האנדרטה, מן הראשונות שנבנו בארצות הברית, הוקמה בשנת 1843 לזכר קרב גבעת בנקר ב-1775, מקרבות מלחמת העצמאות של ארצות הברית.

## תולדות האנדרטה
האתר שעליו הוקמה האנדרטה איננו מצוי על גבעת בנקר אלא על גבעת בריד ברובע צ'ארלסטאון. עליה התרחש עיקר קרב גבעת בנקר (בניגוד למשתמע משמו).

האנדרטה הראשונה שהוקמה על גבעת בריד לכבוד משתתפי הקרב הייתה עמוד עץ בגובה של 5.5 מטרים, שבראשו הוצב לפיד. לפניו הוצב פסלו של קולונל ויליאם פרסקוט, ממפקדי הכוח האמריקאי בקרב, אשר לו מיוחסת הפקודה הידועה **אל תירו עד שתראו את הצבע הלבן בעיניהם [של הבריטים]**.

יוזם הקמת האנדרטה הנוכחית היה תושב בוסטון ויליאם טיקנור (William Ticknor), אשר הוא ואחרים ייסדו ב-1823 את אגודת אנדרטת גבעת בנקר והחלו לגייס כספים להקמתה.

עד 1825 רכשה האגודה כ-61 דונם משטח גבעת בריד. היא קיימה תחרות לתכנון האנדרטה ובחרה בתוכניתו של סולומון וילרד (Solomon Willard). טקס הנחת אבן הפינה לאנדרטה נערך ב-17 ביוני 1825 בהשתתפות המרקיז דה לה פאייט.

לצורך הובלת האבן לבניית האנדרטה, נבנתה במסצ'וסטס מסילת רכבת מיוחדת שנקראה **מסילת הגרניט** והייתה אחת מהמסילות הראשונות שהוקמו בארצות הברית.

בניית האנדרטה התעכבה בשל מחסור בכספים, וב-1838 נאלצה האגודה למכור את מרבית השטח שרכשה על גבעת בריד כדי לממן את הבנייה.

הבנייה הסתיימה בקיץ 1842 והאנדרטה נחנכה ב-17 ביוני 1843, יום השנה ה-68 לקרב גבעת בנקר.

אגודת האנדרטה ניהלה את האתר עד 1919, מועד בו הועבר ניהולו לידי מדינת מסצ'וסטס. ב-1976 נמסר האתר לניהול שירות הפארקים הלאומיים של ארצות הברית.

ב-1961 הוכרזה האנדרטה כאתר היסטורי לאומי (National Historic Landmark) של ארצות הברית וב-1966 צורפה למרשם הלאומי של מקומות היסטוריים.

## האנדרטה
האנדרטה היא אובליסק שגובהו 67 מטרים, אשר נבנה מאבן גרניט מקומית. 294 מדרגות מובילות אל ראש האנדרטה, שממנו נשקף מראה העיר כולה.

מעברו האחד של האובליסק ניצב פסלו של קולונל פרסקוט. במבנה (Lodge) שהוקם מעברו השני בשלהי המאה ה-19 מוצגת דיורמה של זירת הקרב.

בשנת 2007 נחנך בקרבת האנדרטה **מוזיאון גבעת בנקר** ובו מוצגים על הקרב.

האנדרטה היא חלק מהפארק ההיסטורי הלאומי של בוסטון ואחת התחנות במסלול שביל החירות בעיר.

## ראו גם
*אנדרטת וושינגטון
*אנדרטת סן חסינטו

## קישורים חיצוניים

*האנדרטה באתר שירות הפארקים הלאומיים של ארצות הברית
*האנדרטה באתר Boston Central
*האנדרטה באתר רובע צ'ארלסטאון
*האנדרטה באתר האתרים ההיסטוריים הלאומיים של ארצות הברית

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בוסטון: מבנים
קטגוריה:אובליסקים
גבעת בנקר
קטגוריה:מלחמת העצמאות של ארצות הברית
בולאנז'ה

**בולאנז'ה** (Boulanger) הוא שם משפחה שמקורו בצרפתית ומשמעותו אופה.

קטגוריה:שמות משפחה
הל (אלה נורדית)

[הל (1889), עם כלב הציד שלה [גארם|ממוזער|200px]]
במיתולוגיה הנורדית, **הל** (בנורדית עתיקה: **Hel**)  היא שליטת הלהיים, עולם המתים הנורדי הקרוי על שמה. כמו כן יש לה שליטה על ניפלהיים, המשמש גם הוא בחלקו כעולם מתים.

הל היא בתם של לוקי התכסיסן ושל אנגרבודה – ענקית. אחיה של הל הם הזאב המפלצתי פנריר והנחש המקיף את העולם יורמונגנד. שמה כנראה נובע מהמקור למילה המתארת את הגיהנום בשפות אירופיות שונות, אולם המילה הייתה בשימוש בכל השפות הפרוטו-גרמאניות עוד לפני פלישות הוויקינגים לאירופה.

## מראה
הל מתוארת כשתי נשים שהתמזגו: חצי גופה האחד הוא כשל אישה צעירה בעלת שיער כהה וארוך, חצי גופה השני הוא כשל אישה מתה: שיערה קמל, עורה יבש ועינה עצומה.

## חטיפת בלדר
ממוזער|200px|רציחת בלדר
הל הייתה מאוהבת נואשות בבלדר, בנם של אודין ופריג. היא בקשה מאביה התכסיסן המדופלם שיעזור לה לקבל את בלדר, כי הוא סלד ממנה ובז למראה. לוקי, בתכסיסי מרמה, גרם לאחיו העיוור של בלדר, הוד, להרוג את בלדר בשוגג. בשעה שפריג התחננה בפני הל שתחזיר את בנה אל עולם החיים, ואיתה מתחנן כל יצור בעולם, לוקי נמנע מלהתחנן ובכך גרם לכך שבלדר יישאר בעולם המתים, עולמה של הל.

## קישורים חיצוניים

* 

## הערות שוליים

קטגוריה:מיתולוגיה נורדית
קטגוריה:אלי מוות
קטגוריה:אלים נורדיים
Since I've Been Loving You

"**Since I've Been Loving You**" (בעברית: "**מאז שהתחלתי לאהוב אותך**") הוא שיר בסגנון בלוז רוק, של להקת הרוק הבריטית לד זפלין והוא מופיע באלבומם Led Zeppelin III, שראה אור בשנת 1970.

השיר היה מבין הראשונים שהוקלטו לאלבום והתברר כשיר שהיה קשה במיוחד להקלטה. פייג' העיד כי השיר הוקלט בביצוע חי ללא תיקונים. ג'ונס השתמש באורגן האמונד ובפדלי בס. השיר מתחיל באטיות, כאשר בד בבד עם התחזקות נגינת הגיטרה האמוציונלית של פייג', עולה קולו של פלאנט עד לניצול מרבי של מנעדו הקולי.

מאז פרסומו קיבל השיר ביקורות טובות הן על נגינתם של חברי הלהקה והן על הליריקה המשובחת שהציג, ועם השנים הפך לקלסיקת רוק. השיר שמנוגן רבות בהופעות החיות שלה. בשנת 1998 דירג מגזין "Guitarist" דירג את סולו הגיטרה של השיר במקום 8 ברשימת "100 הסולואים הטובים בכל הזמנים". מגזין "Q" הכניס את השיר ברשימתו "1010 השירים שאתה חייב שיהיו לך".

## משתתפים
על פי ז'אן-מישל גדון ופיליפ מרגוטין:

* רוברט פלאנט - שירה
* ג'ימי פייג' - גיטרות
* ג'ון פול ג'ונס - בס, אורגן
* ג'ון בונהם - תופים

## קישורים חיצוניים

* מילות השיר, באתר שירונט

## הערות שוליים

קטגוריה:בלדות רוק
קטגוריה:שירים באנגלית
קטגוריה:לד זפלין
קטגוריה:שירי לד זפלין
אבירם זליקוביץ'

**אבירם זליקוביץ**' (נולד ב-5 בדצמבר 1989) הוא כדורסלן עבר ישראלי ששיחק בעמדת הקלע.

## קריירה
### 2007–2008: מכבי פתח תקווה
זליקוביץ' החל את דרכו בקבוצות הנוער של מכבי פתח תקווה ובהמשך עלה לקבוצת הבוגרים. שיחק שתי עונות בקבוצה הבוגרת בליגה א' ובליגה ארצית בזמן לימודיו בתיכון.

### 2009–2011: הפועל בני כפר סבא
בעונת 2009–2010 עבר להפועל בני כפר סבא מהלאומית.

### 2011–2012: הפועל תל אביב
זליקוביץ' חתם על חוזה ל-3 שנים כחלק ממגמתו של ארז אדלשטיין להתבסס על שחקנים צעירים כזליקוביץ', בר טימור ויותם שירן. בתום העונה עקב מיעוט דקות המשחק עבר לעירוני נהריה.

### 2012–2013: עירוני נהריה
במדי עירוני נהריה שיחק זליקוביץ' בעמדת הגארד/פורוורד, והיה לאחד משחקני המפתח של הקבוצה לצד רמון קלמנטה ונייט מילר.

### 2013–2017: בני הרצליה
ב-1 באוגוסט 2013 חתם זליקוביץ' לשנתיים בבני הרצליה תחת הדרכתו של אפי בירנבוים, לאחר שהפועל תל אביב ויתרה על האופציה לצרפו לסגל הקבוצה. בעונתו הראשונה בליגת העל נבחר לתגלית הסיבוב הראשון על ידי וואלה! ספורט. בסיום העונה זכה בפרס תגלית העונה יחד עם חברו לקבוצה עוז בלייזר.

ב-3 ביוני 2016 זומן לסגל נבחרת ישראל.

### 2017–2018: הפועל ירושלים וחזרה לבני הרצליה
ב-1 במרץ 2017 חתם בהפועל ירושלים על חוזה עד לתום העונה. ב-23 בנובמבר 2017 חזר לבני הרצליה.

### 2018: מכבי עירוני רחובות
ב-8 באוגוסט 2018 חתם זליקוביץ' לעונה במכבי עירוני רחובות. למרות הציפיות להתמודדות על עליה לליגה הראשונה נשרה הקבוצה בתום העונה לליגה השלישית.

### 2020: החזרה הנוספת לבני הרצליה
ב-8 למרץ 2020 חתם זליקוביץ' בבני הרצליה מהליגה הלאומית, אך הספיק לשחק בה משחק אחד בלבד בשל מגפת הקורונה. לאחר שהקבוצה עלתה לליגה העל בשל הפסקת הליגה, הוא חתם על הארכת חוזה בבני הרצליה לעונת 21–2020 עם אופציה לעונה נוספת. לאחר עונת 2021 שוחרר מהקבוצה.

### 2021: פרישה
ב-2 בספטמבר 2021 הודיע זליקוביץ על פרישה מכדורסל

## חייו הפרטיים
זליקוביץ' נשוי לבר חפר, מי שהייתה נערת ישראל לשנת 2013, ואב לבת.

זליקוביץ' לומד ב לתואר ראשון בחינוך וחברה, עם התמחות בספורט.

## קישורים חיצוניים

* יאיר קלס, השוער שהפך לכדורסלן, 18 במרץ 2010, ספסל
* יאיר קלס, אז איפה, איפה הם, המצטיינים ההם, 18 באפריל 2012, ספסל
* 

## הערות שוליים

קטגוריה:כדורסלני עירוני נהריה
קטגוריה:כדורסלני הפועל תל אביב
קטגוריה:כדורסלני מכבי פתח תקווה
קטגוריה:כדורסלני בני הרצליה
קטגוריה:כדורסלני הפועל כפר סבא
קטגוריה:כדורסלני הפועל ירושלים
קטגוריה:כדורסלני מכבי רחובות
קטגוריה:כדורסלני נבחרת ישראל
קטגוריה:ישראלים שנולדו ב-1989
Kashmir

**Kashmir** הוא שיר בסגנון רוק כבד של להקת הרוק הבריטית לד זפלין שיצא בשנת 1975 ונכלל באלבום הכפול "Physical Graffiti". זהו אחד משיריה הנודעים ביותר של הלהקה.

## רקע
השיר שאורכו מעל שמונה דקות נחשב בדרך כלל על ידי עורכי הרדיו כארוך מדי, אך מאחר שהעורכים התנסו בעבר בהצלחה אדירה עם שיר אחר של הלהקה, "Stairway to Heaven", שאורכו דומה, לא הססו הפעם להשמיע את "Kashmir".

הרצועה כוללת דפוסים מוזיקליים ייחודיים והשפעות מהמזרח, בה משתתפים כלים רבים אשר אינם אופייניים ללהקה, כגון: כינורות, כלי נשיפה וכלי מיתר. זהו אחד מהשירים היחידים של הלהקה שבו השתתפו גם נגנים חיצוניים.

שמו הראשוני של השיר היה בתחילה "Driving to Kashmir" שמאוחר יותר קוצר. מילות השיר נכתבו מיד לאחר סיבוב ההופעות של הלהקה בארצות הברית, בעת שחברי הלהקה היו בדרכם מגולימין בדרום מרוקו, לטנטאן שבדרום-מערב מרוקו, ומכאן ההשפעות המזרחיות שבשיר. פלאנט אמר בהקשר להשפעות שבשיר: "ההשראה של השיר נוצרה כתוצאה מהדרך הארוכה שנסענו ונראתה כי היא איננה עומדת להסתיים... זו הייתה דרך ייחודית, במסלול שחוצה את המדבר... השמש קפחה על פנינו..." מכאן גם המילים הפותחות את השיר: "Oh, let the sun beat down upon my face". פלאנט גם ציין כי השיר הוא "אהוב עליו במיוחד".

השיר מנוגן כמעט בכל הופעה של הלהקה, ונכלל באופן קבוע באלבומי האוסף וסרטי ההופעה שלה. פלאנט גם נוהג להפגין אלתורים רבים בעת ביצוע השיר על הבמה.

## דירוגים וביקורות
מאז פרסומו, השיר זכה לתשבחות רבות מכל עבר.

השיר נחשב הן בקרב חברי הלהקה והן בקרב המעריצים והמבקרים כאחת מפסגות היצירה הגדולות ביותר של הלהקה והישג מוזיקלי נדיר. ג'ון פול ג'ונס קבע כי השיר מציג את כל האלמנטים שקיימים בלהקה. פלאנט אמר שהשיר הוא אחד האהובים עליו ביותר משום שחבויים בו "כל האנרגיה והכוח שמהם עשוי לד זפלין". פייג' אף הוא קבע שהשיר הוא "בהחלט אחת מהיצירות הטובות של הלהקה".
מבקר המוזיקה דייב לואיס, שנחשב כ"מומחה" ל"לד זפלין", אמר:

לואיס אף הוסיף כי "השיר משקף את הכימיה המיוחדת שהייתה לחברי הלהקה ביניהם".

השיר מופיע בדירוגים של מגזיני מוזיקה רבים:

## משתתפים
*ג'ימי פייג' - גיטרה חשמלית
*רוברט פלאנט - שירה
*ג'ון פול ג'ונס - גיטרה בס, מלוטרון
*ג'ון בונהם - תופים

## גרסאות כיסוי
במשך השנים זכה "קשמיר" לגרסאות כיסוי רבות על ידי אמנים מפורסמים, ביניהם: רוג'ר דלטרי, אנה וילסון, ג'ת'רו טאל, עפרה חזה, דייוויד גארט, אלטר ברידג', ואף על ידי התזמורת הפילהרמונית של לונדון, ועוד רבים.

עד היום השיר פופולרי ביותר בקרב נגנים ובתוכניות שונות, ואף היה מטרה לתביעות משפטיות רבות בעקבות שימושים לא חוקיים בשיר, תביעות שבהן זכו חברי הלהקה.

## קישורים חיצוניים

* מילות השיר, באתר שירונט
* עובדות על השיר 

## הערות שוליים

קטגוריה:שירי לד זפלין
קטגוריה:שירים באנגלית
קטגוריה:בלדות רוק
קטגוריה:שירים על הודו
רעידת האדמה בסיסתאן ובלוצ'סתאן (2013)

ב-16 באפריל 2013 פגעה רעידת אדמה בדרגה 7.8 בסולם ריכטר בפרובינציית סיסתאן ובלוצ'סתאן שבדרום-מזרח איראן, בסמוך לגבולה עם פקיסטן. הרעידה, שאירעה בעומק של כ-82 קילומטר, הורגשה היטב באזורים נרחבים של איראן ופקיסטן ובמדינות נוספת באזור. עוצמת הרעש הייתה הגבוהה ביותר שנמדדה באיראן 40 שנה, והיא באה מספר ימים בלבד לאחר רעידת האדמה במחוז בושהר ב-9 באפריל.

כתוצאה מהרעש דיווחו תחילה הרשויות באיראן על 40 הרוגים ועל עוד מאות שנפצעו, אולם לאחר כמה שעות חזרו בהם והודיעו כי יש רק הרוג אחד ו-12 פצועים. מצדו הפקיסטני של הגבול דווח על 34 הרוגים ו-105 פצועים.

נגרם נזק רב לרכוש. מבנים רבים באזור הרעש קרסו, וקווי תקשורת ותשתיות נוספות נפגעו קשות עד שנוצר חשש לשלמותם של בתי בוץ המצויים בכפרים בסביבה.

## קישורים חיצוניים

## הערות שוליים

קטגוריה:קצרמר פקיסטן
סיסתאן
2013
2013
קטגוריה:סיסתאן ובלוצ'סתאן
קטגוריה:2013 באיראן
קתלין סקוט

[ממוזער|שמאל|פסלו של רוברט סקוט, בעלה הראשון של קתלין סקוט, בכרייסטצ'רץ', ניו זילנד (הפסל צולם לפני שנפגע ב[רעש אדמה|רעש האדמה)]]
ממוזער|שמאל|קתלין ורוברט סקוט בקווייל איילנד, נמל ליטלטון, ניו זילנד, 1910
**קתלין סקוט, הברונית קנט** (באנגלית: **Kathleen Scott, Baroness Kennet**; 27 במרץ 1878 – 25 ביולי 1947) הייתה פסלת בריטית, חברה באגודת הפסלים הבריטית המלכותית.

## חייה
קתלין סקוט נולדה בשם **אדית אגנס קתלין ברוס** בנוטינגהמשייר, הצעירה באחד-עשר ילדים. היא למדה בבית הספר לאמנות סלייד בלונדון בשנים 1900 עד 1902 ואחר המשיכה את לימודיה ב"אקדמי קולארוסי" בפריז מ-1902 עד 1906. בתקופת לימודיה שם התיידדה עם אוגוסט רודן. עם שובה ללונדון, התוודעה אל ג'ורג' ברנרד שו, מקס ברבום וג'יימס מתיו ברי.

## יצירותיה
שלושה מפסלי הראש-וחזה שלה מוצגים באוסף של גלריית הדיוקנאות הלאומית בלונדון, כמו גם שלושה-עשר דיוקנאות מצולמים שם.

קתלין סקוט פיסלה לפחות שני פסלים של בעלה הראשון, חוקר אנטארקטיקה רוברט פלקון סקוט, לאחר מותו. אחד הפסלים האלה ניצב בכרייסטצ'רץ', ניו זילנד ואחר בכיכר ווטרלו בלונדון. לוח זיכרון לסקוט מתנוסס על הקיר החיצוני של מכון סקוט לחקר הקוטב בקיימברידג' עם פסל בשם "נעורים" (1920), שהמודל לו היה א. ו. לורנס, אחיו הצעיר של ט. א. לורנס, הוא לורנס איש ערב.

קתלין סקוט יצרה גם את פסלו של אדוארד סמית, רב החובל של הטיטניק, לאחר מותו. פסל זה מוצב בבייקון פארק, ליצ'פילד, אנגליה.

פסל בבית הספר אונדל, המוכתר בשם "הנני, שלחני" נחשב בטעות לדגם דמותו של פיטר סקוט.

כמו כן יצרה סקוט פסלון ארד של השחקן ההודי סאבו, שנגנב ונעלם.

אנדרטת זיכרון של צ'ארלס רולס מאת סקוט ניצבת על הטיילת בדובר.

## חייה האישיים
קתלין סקוט נישאה לחוקר יבשת אנטארקטיקה רוברט פלקון סקוט ב-2 בספטמבר 1908. כעבור שנה נולד בנם, פיטר סקוט, שהתפרסם בתחומי השידור, הצפרות, הציור, סביבתנות וספורט. בשנת 1910 ליוותה את בעלה לניו זילנד עם צאתו במשלחת טרה נובה אל הקוטב הדרומי. ביוגרף של חוקר הארצות הנורווגי פריטיוף ננסן העלה השערה חסרת ביסוס, שבהיעדר בעלה ניהלה קתלין סקוט פרשיית אהבים קצרה עם החוקר הנורווגי, מדריכו של היריב של סקוט אמונדסן. בפברואר 1913, כשהייתה שוב בדרכה לניו זילנד לקדם את פני סקוט בשובו, נודע לקתלין סקוט על מותו באנטארקטיקה במרץ 1912.

ב-1922 נישאה קתלין סקוט לפוליטיקאי אדוארד הילטון יאנג. בנה השני, ויילנד הילטון יאנג (2009-1923) היה סופר ופוליטיקאי. בין נכדיה אמילי יאנג, אמנית, ולואיזה יאנג, סופרת.

כשבעלה השני קיבל את התואר "ברון קנט" ב-15 ביולי 1935, הייתה קתלין סקוט לברונית קנט.

## לקריאה נוספת

**A Great Task of Happiness: The Life of Kathleen Scott*,  (1995) - Louisa Young
**A Father for my Son* (biographical play, premiered 2000) - Jenny Coverack


## קישורים חיצוניים

## הערות שוליים

קטגוריה:משפחת סקוט
קטגוריה:פסלות אנגליות
קטגוריה:בריטיות שנולדו ב-1878
קטגוריה:בריטיות שנפטרו ב-1947
שלום אדוני הנסיך

**שלום אדוני הנסיך** (נקרא גם **שלום למלכה**) הוא משחק קלפים המיועד ל-2 שחקנים ומעלה.

## הכנת המשחק
* רצוי לשחק את המשחק על שולחן עגול או בעיגול על הרצפה.
* מערבבים חפיסת קלפים (במקרה שיש הרבה אנשים כמה חפיסות) ומחלקים לכל משתתף מספר קלפים זהה ככל הניתן, כך שלכל משתתף חפיסה משלו שאותה הוא אינו יכול להרים או לראות את קלפיה (לרוב מחלקים בכיוון השעון).
* השחקן הראשון הוא בעל הכי הרבה קלפים או, לחלופין, המנצח בסיבוב הקודם.
* המשחק מתנהל בכיוון השעון.

## מטרה
מטרת המשחק היא להיפטר מכל הקלפים בחפיסה, ולאסוף כמה שפחות קלפים. וזאת באמצעות שמירה על הכללים ושמירה על מהירות תגובה טובה.

## מהלך המשחק
בכל תחילת תור, על השחקן לעשות שני דברים במקביל:

# להכריז מספר מ-2 עד 10 לפי הסדר. כלומר - השחקן הראשון מכריז בתורו "שתיים", השני "שלוש" השלישי "ארבע" וכך הלאה, וכשמגיעים ל-10 חוזרים ל-2. הכרזת המספרים נמשכת במשך כל המשחק.
# להפוך את הקלף העליון מהחפיסה שלו מבלי להסתכל עליו לפני. ולהניח אותו במרכז השולחן כך שכולם יוכלו לראות אותו. בכדי ליצור ערימת קלפים במרכז.

### חוקים

#### קלפים מיוחדים
* אס - אם נשלף אס, כל השחקנים צריכים להושיט את ידם (לא משנה איזו) לכיוון מרכז השולחן ולהניחה על ערימת הקלפים מהר ככל הניתן. השחקן שהניח את ידו אחרון לוקח את הקלפים שבאמצע אליו, ומוסיף אותם אל תחתית חפיסתו לאחר שטרף אותם.
* נסיך - אם נשלף נסיך, כל המשתתפים חייבים להכריז בקול רם: "שלום הנסיך!"
* מלכה - אם נשלפת מלכה, כל המשתתפים חייבים להשתחוות לכיוונה.
* מלך - אם נשלף מלך, כל השחקנים חייבים להצדיע לכיוונו ביד ימין.
* ג'וקר - אם נשלף ג'וקר, כל שחקן חייב לשים את האגודל על האף להזיז את שאר הצבעותיו (תנועת "נה נה נה") ולהוציא לשון תוך כדי.
במקרה בו צריך לשים את הידיים באמצע וגם לבצע מחווה לקלף מיוחד- יש לשים את הידיים באמצע ולא לעשות את המחווה.

#### מקרים בהם כל השחקנים מושיטים את ידם במהירות אל הערימה שבאמצע

# אם נשלף אס.
# אם נשלפו שני קלפים רודפים זהים.
# אם הקלף שנשלף זהה למספר שהוכרז בתחילת התור.

האחרון שהניח את ידו על ערמת הקלפים לוקח את כל הקלפים שבאמצע. אם כמה מהשחקנים התבלבלו באותו התור, הקלפים יחולקו ביניהם באופן שווה.

#### מקרים בהם שחקן לוקח את הקלפים שבאמצע

# אם השחקן היה האחרון שהניח את ידו על ערמת הקלפים כשהיה צריך להניח את היד באמצע.
# אם השחקן לא הכריז מספר בתחילת התור או הכריז מספר לא נכון.
# אם השחקן התבלבל במחווה לקלפים מיוחדים.
# אם השחקן הניח ידו במרכז כשלא היה צריך.

כלומר שכל תזוזה מהחוקים או התבלבלות של שחקן - עליו לקבל את הערימה שבאמצע.

### מנצח
המנצח הוא השחקן שנשאר ראשון ללא קלפים בחפיסתו (ניתן להמשיך לשחק עד שנשאר מפסיד אחרון).

## קישורים חיצוניים
* סוגי משחקי קלפים באתר בזק

## ביאורים

קטגוריה:משחקי קלפים
נחל כנף

**נַחַל כָּנָף** הוא נחל אכזב, אשר עובר במרכז רמת הגולן ונשפך לכנרת באזור מושב רמות.

אורכו של הנחל כ-12 קילומטרים והוא זורם ממזרח לכיוון מערב. בחלקו המערבי הוא זורם בוואדי המגיע לעומק של כ-200 מטרים. השם כנף שעל שמו גם קרוי מושב כנף, מקורו בחורבת כנף הסמוכה. באזור מרכז הואדי מעל ערוץ הנחל נמצא מושב כנף. בנוסף, קרוב לאזור שפך הנהר ופתח הואדי נמצא מושב רמות. 

הנחל ניזון לאורכו ממספר מעיינות קטנים, בהם מעיין כנף הנובע בדופן המדרון הצפוני של הואדי, ליד מושב כנף.

קטגוריה:רמת הגולן: נחלים
אנדרטת המערה

250px|ממוזער|שמאל|מערת המרדף
**אנדרטת המערה** מציינת מרדף בין חיילי צה"ל ומחבלים, שחדרו מירדן ב-11 במרץ 1969. בקרב נהרגו שלושה לוחמים ושבעה מחבלים.

האנדרטה נמצאת ליד מעלה אפרים. דרך עפר משולטת יוצאת מזרחה לכביש 505 כ-700 מטר מדרום לצומת מעלה אפרים ומגיעה לאחר כ-300 מטר לחורשה שבה האנדרטה. מערת המרדף נמצאת כ-200 מטר מזרחית לאנדרטה, לא רחוק ממסעף דרך העפר עם כביש 505.

## רקע היסטורי
לאחר מלחמת ששת הימים נמלטו מחבלים רבים משטחי הגדה המערבית, לירדן ובראשם יאסר ערפאת והקימו שם תשתית טרור שמרכזה העיירה כראמה. הם שלחו חוליות קטנות חמושות כדי לבצע פעולות טרור בגדה ובישראל. בתחילה הגבול היה פרוץ. צה"ל הקים את חטיבת הבקעה שבראשה עמד רפאל איתן, נסללה דרך טשטוש וצה"ל החל לפתח את טכניקת המרדף. המטרה הייתה לתפוס את המחבלים לפני שהם מגיעים לגב ההר ונטמעים באוכלוסייה הפלסטינית. שיטות הלחימה שופרו ממרדף למרדף. המחבלים ניצלו את המערות הרבות בבקעה כדי להסתתר ובתחילה גרמו לצה"ל אבדות רבות אבל לאחר שפותחו שיטות לפגוע בהם מרחוק בלי להגיע לקרב מטווח קצר, פחתו האבדות. המרדפים פסקו כמעט לחלוטין לאחר שהמלך חוסיין חיסל את תשתית המחבלים בארצו בספטמבר השחור.

## מרדף המערה
ב-11 במרץ 1969 עם שחר, גילו גששי צה"ל סימני חדירה מירדן. מייד הוכרז נוהל מרדף והוחל בסריקת האזור בחוליות קטנות. חוליה אחת הגיעה למערה, כ-2 ק"מ דרומית לכפר מג'דל בני פדיל.

בפתח המערה ישבה בדואית נפחדת והניקה תינוק. כשנשאלה אם יש אנשים במערה השיבה בשלילה. המחבלים התחבאו בחשיכה במערה שאורכה ורוחבה מטרים ספורים. כשניסה רס"ן  לבדוק אם יש אנשים במערה, פתחו עליו המחבלים באש והוא נהרג במקום. רס"ן  חש למקום וגם הוא נהרג וכן סמל . לשמע היריות הגיעו כוחות למערה ובקרב שהתפתח נהרגו שבעה מחבלים ואחד נשבה.

מרדף המערה העלה שוב את סוגיית המפקדים ההולכים בראש הכוח ומסתכנים בכך בפגיעה ואת השימוש של המחבלים באזרחים כמגן אנושי. שמות השלושה חקוקים באנדרטת הבקעה. אנדרטת המערה המקורית נותצה. ב-1 באפריל 2011 הוסר הלוט מעל האנדרטה החדשה וגם היא הושחתה מספר פעמים. על שמו של חנן סמסון נקרא מחנה חנן ביריחו, שננטש בעקבות הסכמי אוסלו. כיום משמש הבסיס בית סוהר של הרשות הפלסטינית.

## קישורים חיצוניים
* ארץ המרדפים 1968-1970, באתר תיירות בקעת הירדן
* אנדרטת המערה, באתר תיירות בקעת הירדן

## הערות שוליים

המערה, אנדרטת
קטגוריה:בקעת הירדן: אנדרטאות
קטגוריה:מדבר שומרון
קטגוריה:מלחמת ההתשה בבקעת הירדן
תיאטרון בלגרייד

[שמאל|ממוזער|180px|"[מחלת נעורים" מאת פרדיננד ברוקנר, 2007]]
[שמאל|ממוזער|180px|"[בית ברנרדה אלבה" מאת פדריקו גארסיה לורקה, 2008]]
**תיאטרון בלגרייד** (באנגלית: **Belgrade Theatre**) הוא תיאטרון בקובנטרי, אנגליה.

## היסטוריה
תיאטרון בלגרייד היה התיאטרון האזרחי הראשון שנבנה בבריטניה אחרי מלחמת העולם השנייה. הוא הצטרף לקתדרלה החדשה שנבנתה בעיר כסמל לאופטימיות ותרבות והיה מהפרויקטים הגדולים ביותר שבוצעו, במהלך בנייתה מחדש את העיר קובנטרי, שנהרסה כמעט לחלוטין בהפצצות הגרמנים במלחמת העולם השנייה. כיום זהו בניין רשום מדרגה שנייה. ב-1963 נרשם תיאטרון בלגרייד כעמותה ללא כוונות רווח בידי רשם העמותות (מספר 219163). התיאטרון קיבל את שמו כהכרה ותודה למתנת קורות העץ שהעניקה עיר הבירה הסרבית בלגרד (עיר תאומה של קובנטרי), שהיו מרכיב מרכזי ש לבניית האודיטוריום המכיל 858 מקומות ישיבה. מאז הפתיחה ב-1958, מיצב עצמו התיאטרון כמרכז להפקות חדשות ומקוריות.

התיאטרון היה ראשון בעבודה עם ארגון "תיאטרון בחינוך" (Theatre-in-Education) בשנות השישים. התיאטרון ממשיך לעבוד עם בני נוער שנעזרים בדרמה כאמצעי לפתח את כישוריהם האישיים והחברתיים.

"Acting Out", התוכנית המוצלחת ביותר של הארגון, פועלת מזה כעשר שנים בחסות רשות החינוך של קובנטרי והועתקה ברחבי הממלכה המאוחדת.
התיאטרון נפתח מחדש בספטמבר 2007 אחרי שעבר שיפוץ בעלות של 12 מיליון פאונד ונוספו לו שבעה מפלסים, שמכילים אודיטוריום נוסף.

הנסיך אדוארד, דוכס אדינבורו חנך רשמית את האולם 2B של התיאטרון המחודש ב-5 בפברואר 2008. היה זה גם יום השנה החמישים לפתיחת תיאטרון בלגרד, בו השתתפה הנסיכה אלכסנדרה.

בשנים 2006–2008 כיהן במאי התיאטרון הישראלי גדי רול כמנכ"ל שותף ומנהל אמנותי של תיאטרון בלגרייד. הצגתו "מחלת נעורים" היא שחנכה את האולם החדש B2.

## קישורים חיצוניים

* 
* הרישום במנהל המקרקעין (469317)
* מריון מק'קלן, הנסיך אדוארד מעניק לתיאטרון בלגרד את האישור המלכותי, באתר קובנטרי טלגרף, 5 בפברואר 2008

בלגרייד
הבחירות לנשיאות ונצואלה 2013

**ה[[בחירות]] לנשיאות [[ונצואלה]]** התקיימו ב-14 באפריל 2013, ובהן ניצח ניקולאס מדורו שתפקד כנשיא בפועל מאז מותו של הוגו צ'אווס ב-5 במרץ. למקום השני, בפער זעיר, הגיע מועמד האופוזיציה אנריקה קפרילס רדונסקי.

## רקע
ב-7 באוקטובר 2012 נערכו בוונצואלה בחירות לנשיאות ובהן גבר הוגו צ'אווס על יריבו אנריקה רדונסקי, לאחר שהכריז, באופן שקרי, כי החלים ממחלת הסרטן בה היה חולה. בחודש דצמבר נסע צ'אווס לקובה לצורך קבלת טיפול במחלת הסרטן, ולאחר מכן שב לארצו להמשך טיפול בבית חולים צבאי. ב-10 בינואר לא הופיע צ'אווס למעמד השבעתו כנשיא המדינה, מה שהוביל לדרישת האופוזיציה לקיים בחירות מיידיות כמתחייב בחוק במצב בו נבצר מהנשיא לשמש בתפקידו עקב מחלה. ב-5 במרץ נפטר צ'אווס והוכרז על בחירות לנשיאות. בינתיים מונה סגן הנשיא, ניקולאס מדורו, לנשיא בפועל עד לבחירות.

## מועמדים
*הנשיא בפועל **[[ניקולאס מדורו]]** - מקורבו של הוגו צ'אווס ומועמד מפלגתו.
***[[אנריקה קפרילס רדונסקי]]** - המועמד הראשי של האופוזיציה, מושל מדינת מירנדה.
***[[ריינה סקרה]]** - מנהיגת מפלגת כוח העבודה.
***[[מריה בוליבר]]** - עורכת דין ומועמדת המפלגה הדמוקרטית לשלום ולחופש.
***[[אאוסביו מנדס]]** - כומר נוצרי ומנהיג מפלגה עצמאית.
***[[חוליו מורה]]** - מועמד המפלגה הדמוקרטית המאוחדת.

## תוצאות הבחירות
על פי התוצאות זכה בנשיאות ניקולאס מדורו לאחר שזכה ברוב של 50.8% מן הקולות. מועמד האופוזיציה אנריקה קפרילס רדונסקי הגיע למקום השני עם 49.1% מן הקולות. שיעור ההצבעה בקרב בעלי זכות הבחירה עמד על 79.8%.

תוצאות הבחירות הפתיעו רבים בגלל הישגו של רדונסקי שהצליח מעל למצופה לפי סקרי דעת הקהל. מדורו גבר על רדונסקי בהפרש של כ-1% בלבד מהקולות, לעומת צ'אווס שבבחירות 2012 הוביל על פני רדונסקי בכ-10%.

## לאחר הבחירות
לאחר פרסום התוצאות טענו רדונסקי ואנשי האופוזיציה לזיופים בתוצאות הבחירות, והודיעו כי יערערו עליהן לבית המשפט. במקביל פרצו בכמה ערים במדינה הפגנות אלימות ובעימותים עם המשטרה נהרגו 7 מפגינים ונפצעו עוד עשרות. המשטרה הודיעה גם על מעצר של מאות מפירי סדר. שבוע לאחר הבחירות, ב-20 באפריל, הושבע מדורו לנשיאות חרף המחאות על תוצאות הבחירות.

## קישורים חיצוניים

## הערות שוליים

ונצואלה 2013
קטגוריה:ונצואלה: היסטוריה
קטגוריה:ונצואלה: פוליטיקה
קטגוריה:בחירות 2013
קטגוריה:אמריקה הדרומית: בחירות
קטגוריה:2013 באמריקה הדרומית
חנה עמית

שמאל|ממוזער|250px|חנה עמית

**חנה עמית** (נולדה בשנת 1951 ונפטרה בדצמבר 2022) הייתה עורכת ישראלית בתחום התרבות היהודית וההיסטוריה של עם ישראל וארץ ישראל, לשעבר עורכת כתב העת "עת־מול".

## ביוגרפיה
נולדה בפתח תקווה ליעקב ויהודית גרשון. בין השנים 1999–2005 הייתה עורכת כתב העת "עת־מול". מאז 2006 הייתה עורכת משנה של כתב העת "דווקא". כמו כן ערכה את כתב העת של הקיבוץ הדתי "עמודים".

יחד עם בעלה, ד"ר דוד עמית, הוציאה את הספרים "רחוב בירושלים: מסע בזמן מתקופת המקרא ועד היום" ו"מראי מקום – לטייל עם המקורות בצפון הארץ". כמו כן ערכה מספר ספרי אוסף של מאמרי הגות.

במשך שנים התגוררה בכפר עציון, ובאחרית ימיה עברה לירושלים.

## מעריכותיה
* **אחריו – על דמות המנהיג במחשבה היהודית**, הוצאת משרד הביטחון, 2000
* **הצד השלישי של המטבע**, מאת יעקב משורר, עורכת חנה עמית, הוצאת יד יצחק בן-צבי, 2006
* **מנחה למנחם: קובץ מאמרים לכבוד הרב [[מנחם הכהן]]**, הוצאת הקיבוץ המאוחד, 2008 (עם אביעד הכהן וחיים באר)
* **מראי מקום – לטייל עם המקורות בצפון הארץ** (עם דוד עמית)
* **נחלים ומים בגולן**, הוצאת יד יצחק בן-צבי, 2013
* **רחוב בירושלים: מסע בזמן מתקופת המקרא ועד היום** (עם דוד עמית). צייר: יבגני ברשקוב. הוצאת כנרת, זמורה ביתן, 2013
* **ילדת רחוב.** הוצאה עצמית, 2017

## קישורים חיצוניים
* 

קטגוריה:עורכות ישראליות
קטגוריה:עורכים ישראלים
קטגוריה:כפר עציון: אישים
קטגוריה:מתנחלות
קטגוריה:ישראליות שנולדו ב-1951
קטגוריה:ישראלים שנולדו ב-1951
קטגוריה:ירושלים: אישים
קטגוריה:ישראלים שנפטרו ב-2022
קטגוריה:ישראליות שנפטרו ב-2022